Kildehenvisning i akademiske tekster

Husk å gå inn på [**www.sokogskriv.no**](http://www.sokogskriv.no) **for å finne mer info om APA som referansestil ☺**

**Eksempel på APA referansestil (fra en tekst om leseundervisning i samfunnsfag):**

Aktivering av forkunnskaper og begrepsforklaringer kan anses som hensiktsmessige førlesingsaktiviteter i samfunnsfag. De pedagogiske begrunnelser for disse aktivitetene finnes blant annet hos Schunk et.al (2010, s.306) og Bransford et.al. (2010, s.54) som hevder at metoder for aktivering av forkunnskaper fremmer konstruksjon av ny kunnskap og skaper motivasjon. Betydningen av begrepsforklaringer understrekes blant annet i Vygotskys teorier hvor begreper forstås som medierende redskaper for læring (Säljö 2013, s.74). Denne teorien innebærer at begreper muliggjør samhandling og etablering av ny kunnskap, og begrepsforståelse vil derfor være en viktig komponent for evnen til å tilegne seg kunnskap fra skrevne tekster og for å utvikle et godt samfunnsfaglig språk.

…..

En metode som trolig kunne aktivert elevenes forkunnskaper ytterligere i denne førlesingsaktiviteten, hadde vært å få elevene til å fylle ut et tankekart på egenhånd. På denne måten ville tankekartet deres ved endt lesing representert en sammenkobling av hva eleven kunne før og etter lesingen, og dermed fungert som en *utdypningsstrategi* (Brevik og Gunnulfsen 2012, s.68). Dette kunne bidratt til å motivere elevene ettersom det ville illustrert hva de hadde fått ut av leseaktiviteten. Å skape en slik mestringsfølelse understrekes som en viktig faktor for motivasjonen av Schunk et.al. (2010, s.329). I ettertid er det likevel tydelig at det var viktig at jeg som lærer inngikk i plenumsaktiviteten med tankekartet og fikk klargjort betydningen av sentrale begreper.